મુંબઇમાં લેકમે ફેશન વીકની વિન્ટર સીઝનનો આગાઝ થઇ ગયો છે અને તેના ત્રણ દિવસ વીતી પણ ચૂક્યા છે. મુંબઇમાં યોજાઇ રહેલા આ ફેશન વીકમાં બૉલીવુડ જગતની જાણીતી હસ્તીઓ દ્વારા રેમ્પ પર વોક કરવામાં આવ્યું હતું અને પોતાની અદાનો જલવો વિખેરવામાં આવ્યો હતો. જાણીતા ફેશન ડિઝાઇનર મનીષ મલ્હોત્રા દ્વારા આ તકે એથિનિક ઇન્ડિયન કલેક્શન રજૂ કરવામાં આવ્યું હતું. આ ફેશન વીકમાં ઉર્મિલા માંતોડકર, કરિશ્મા કપૂર સહિતના નામી ચહેરાઓ રેમ્પ પર ઉતર્યા હતા.